
R E P U B L I K A    H R V A T S K A
VARAŽDINSKA ŽUPANIJA
GRAD VARAŽDINSKE TOPLICE
GRADSKO VIJEĆE
KLASA: 363-01/26-01/66
URBROJ: 2186-26-01-26-1
Varaždinske Toplice,               2026.

[bookmark: _Hlk54933191]	Na temelju članka 35. Zakona o lokalnoj i područnoj (regonalnoj) samoupravi („Narodne novine“ broj 33/01., 60/01., 129/05.,109/07., 36/09, 129/08., 36/09., 150/11., 144/12., 19/13., 137/15., 123/17., 98/19. i 144/20.), članka 31. stavka 3. Zakona o postupanju s nezakonito izgrađenim zgradama („Narodne novine“ broj 86/12., 143/13., 65/17.,14/19. i 48/26.), članka 31. Statuta Grada Varaždinskih Toplica („Službeni vjesnik Varaždinske županije“ broj 10/21.) i članka 26. Poslovnika o radu Gradskog vijeća Grada Varaždinskih Toplica („Službeni vjesnik Varaždinske županije“ broj 7/13., 26/13.,  4/18., 83/19., 10/21., 71/21., 89/21. – pročišćeni tekst i 102/22.), Gradsko vijeće Grada Varaždinskih Toplica na sjednici održanoj               2026. godine donosi

I Z M J E N E   P R O G R A M A
korištenja sredstava naknade za zadržavanje
nezakonito izgrađenih zgrada u prostoru na području
Grada Varaždinskih Toplica u 2026. godini

Članak 1.

	Ovim Izmjenama Programa utvrđuje se namjensko trošenje dijela od 30 posto sredstava naknade za zadržavanje nezakonito izgrađenih zgrada u prostoru ostvarene u 2026. godini, a koji je udio prihod proračuna jedinice lokalne samouprave na čijem se području nezakonito izgrađena zgrada nalazi.

Članak 2.

Prihod ostvaren u visini od trideset posto od sredstava naknade za zadržavanje nezakonito izgrađenih zgrada u prostoru na području Grada Varaždinskih Toplica u 2026. godini, 2. izmjenama i dopunama proračuna za 2026. godinu planiran u visini 2.500,00 eura, utrošit će se na sashode upravljanja imovinom i legalizacije objekata, a u skladu s namjenom utvrđenom člankom 31. stavak 3. Zakona o postupanju s nezakonito izgrađenim zgradama („Narodne novine“ broj 86/12., 143/13., 65/17., 14/19. i 48/26.).
Ukoliko prihodi ne budu ostvareni u planiranom iznosu ili ukoliko isti ne budu utrošeni u planiranu svrhu, neutrošena sredstva ili višak prenjeti će se u proračun za iduću godinu s istom, zakonski definiranom namjenom. 

Članak 3.

[bookmark: _Hlk54935117]	Ove Izmjene Programa stupaju na snagu osmog dana od dana objave u „Službenom vjesniku Varaždinske županije“.

